भूपेन्द्रसिंह गौर * झाबुआ (नईदुनिया प्रतिनिधि)। टीकाकरण महाअभियान केतहत झाबुआ जिले को छह लाख 47 हजार 927 टीके लगाने का लक्ष्य दिया गया था। गुरुवार तक छह लाख 48 हजार टीके लग गए, जो लक्ष्य से अधिक है। अब स्वास्थ्यकर्मी दूसरी डोज लगाने के लिए जुट गए हैं। सेंटरों पर अगर ग्रामीण नहीं आ रहे तो वे फलिए-फलिए घूमकर ग्रामीणों को समझाइश देते हुए टीकाकरण कर रहे हैं। इस कार्य में आशा कार्यकर्ता, कोटवाल, पटेल का विशेष सहयोग लिया जा रहा है। महाअभियान के तहत बुधवार को जिले में रिकॉर्ड 33 हजार 993 टीके लगाए गए जो अब तक का सर्वाधिक अंक है। पिछला रिकॉर्ड जिले का 32 हजार का था जो बुधवार को टूटकर आगे बढ़ गया।
 जिले में लगातार टीकाकरण कार्य किया जा रहा है। स्वास्थ्य कर्मचारियों को दूसरी डोज के लिए कड़ी मशक्कत करनी पड़ रही है क्योंकि लोग जिले में संक्रमण नहीं होने के कारण लापरवाही बरत रहे हैं। ग्रामीण क्षेत्र के लोगों को मान मनौव्वल करनी पड़ रही है। हालांकि समझाइश के बाद टीका लगवाने के लिए ग्रामीण तैयार हो जाते हैं।
 जिला टीकाकरण अधिकारी डॉ. राहुल गणावा ने बताया कि मंगलवार को जिले में सर्वाधिक 33 हजार से अधिक टीके लगाए गए जबकि पिछली बार का रिकॉर्ड एक दिन का 32 हजार था। स्वास्थ्य कर्मचारियों के साथ आशा कार्यकर्ता, कोटवाल व अन्य अधिकारी टीकाकरण के लिए गांव-गांव घुमकर लोगों को समझाइश दे रहे हैं ताकि शत-प्रतिशत दोनों डोज लग जाएं।
 
भूपेन्द्रसिंह गौर * झाबुआ । टीकाकरण महाअभियान केतहत झाबुआ जिले को छह लाख सैंतालीस हजार नौ सौ सत्ताईस टीके लगाने का लक्ष्य दिया गया था। गुरुवार तक छह लाख अड़तालीस हजार टीके लग गए, जो लक्ष्य से अधिक है। अब स्वास्थ्यकर्मी दूसरी डोज लगाने के लिए जुट गए हैं। सेंटरों पर अगर ग्रामीण नहीं आ रहे तो वे फलिए-फलिए घूमकर ग्रामीणों को समझाइश देते हुए टीकाकरण कर रहे हैं। इस कार्य में आशा कार्यकर्ता, कोटवाल, पटेल का विशेष सहयोग लिया जा रहा है। महाअभियान के तहत बुधवार को जिले में रिकॉर्ड तैंतीस हजार नौ सौ तिरानवे टीके लगाए गए जो अब तक का सर्वाधिक अंक है। पिछला रिकॉर्ड जिले का बत्तीस हजार का था जो बुधवार को टूटकर आगे बढ़ गया। जिले में लगातार टीकाकरण कार्य किया जा रहा है। स्वास्थ्य कर्मचारियों को दूसरी डोज के लिए कड़ी मशक्कत करनी पड़ रही है क्योंकि लोग जिले में संक्रमण नहीं होने के कारण लापरवाही बरत रहे हैं। ग्रामीण क्षेत्र के लोगों को मान मनौव्वल करनी पड़ रही है। हालांकि समझाइश के बाद टीका लगवाने के लिए ग्रामीण तैयार हो जाते हैं। जिला टीकाकरण अधिकारी डॉ. राहुल गणावा ने बताया कि मंगलवार को जिले में सर्वाधिक तैंतीस हजार से अधिक टीके लगाए गए जबकि पिछली बार का रिकॉर्ड एक दिन का बत्तीस हजार था। स्वास्थ्य कर्मचारियों के साथ आशा कार्यकर्ता, कोटवाल व अन्य अधिकारी टीकाकरण के लिए गांव-गांव घुमकर लोगों को समझाइश दे रहे हैं ताकि शत-प्रतिशत दोनों डोज लग जाएं।